טומאת כהן לקרוביו

טומאת כהן לקרוביו - היא מצוות עשה על כהן להיטמא לקרוביו כאשר הם נפטרים, כחלק ממצות האבלות על קרוביו. המצווה מופיעה בתחילת פרשת אמורויקרא, כא, ב-ג, לאחר איסור טומאת כהן למת. המצווה חלה על כל כהן הדיוט.

 מקור המצווה 
מקור הציווי הוא בפרשת אמור

התורה קובעת כי על אף שנאסר על הכהנים להיטמא למת, כאשר המת הוא אחד מקרוביו - אב, אם, בן, בת, ואחות שאינה נשואה, עליו להיטמא להם. טומאה לבת או בן זוג אינה נזכרת במפורש בתורה. חז"ל דרשו את המילה "שארו" - על אשתו: "אמר מר שארו זו אשתו". המצווה על כהן להיטמא לאשתו היא רק כאשר היא אישה הכשרה לו, אך אם הוא נשא אשה פסולה (למשל חללה), אסור לו להיטמא לה, את זאת לומדים חז"ל מהפסוק האחרון: "לֹ֥א יִטַּמָּ֖א בַּ֣עַל בְּעַמָּ֑יו לְהֵ֖חַלּֽוֹ" - כלומר שיש מקרה בו אסור לבעל להיטמא, והוא כאשר האישה אינה כשרה לנישואים.

לפי הרמב"ם, המצווה לכהן להיטמא למת היא חלק ממצוות אבלות במניין תרי"ג מצוותרמב"ם ספר המצוות עשה לז, משנה תורה מניין המצוות בפתיחה להלכות אבל. . במניין המצוות של רס"ג, לעומת זאת, נראה כי מדובר על מצווה נפרדת, שכן היא לא מובאת בהקשר של אבלות: "וקדש מְכַהֵן מן הנפש כי אם לשארו יטמא"מניין המצוות לרס"ג

 על מי חלה המצווה 
המצווה חלה רק על כהן הדיוט ולא על כהן גדול, עליו נאמר בהמשך הפרשה: "וְעַ֛ל כָּל־נַפְשֹׁ֥ת מֵ֖ת לֹ֣א יָבֹ֑א לְאָבִ֥יו וּלְאִמּ֖וֹ לֹ֥א יִטַּמָּֽא׃" הראשונים נחלקו האם המצווה להיטמא למת חלה רק על גברים או גם על נשים. הרמב"ם סבור שמכיוון שאיסור טומאת מת חל רק על גברים, גם המצווה להיטמא חלה רק על גברים, ונשים פטורות מן המצווה. הרא"שרא"ש הלכות קטנות, הלכות טומאה, ד לעומת זאת מדייק מדברי רש"ירש"י על תלמוד בבלי, יבמות כט,ב שהמצווה חלה גם על נשים. הטור והשולחן ערוךשולחן ערוך יורה דעה, שע"ג, ג פוסקים להלכה כדעת הרא"ש שגם נשים חייבות במצווה.

 טעם המצוה 
כאמור לעיל, לפי הרמב"ם מצוות הכהן להיטמא למת היא חלק ממצוות אבלות, לפי זה הוא מסביר שטעם המצוה הוא: "לחזק חיוב זה (האבלות) באר אותו בכהן שהוא מוזהר על הטומאה שייטמא על כל פנים כשאר ישראל כדי שלא יחלש דין האבלות."ספר המצוות לרמב"ם מצות עשה לז ספר החינוך מסביר שכל חובת אבלות, ובכלל זה מצוות הכהן להיטמא למת נועדה כדי לעורר את האדם לתשובה בעקבות אבדן אדם קרוב ויקר לו.

 ראו גם 
 טומאת כהנים
 אבלות
 טומאת מת
 קבורה

 הערות שוליים 

2024 05
קטגוריה:מצוות עשה